**ქართულენოვანი შეჯიბრი**

**წარმომადგენლობა კომერციულ მედიაციაში**

 **სახელმძღვანელო მსაჯებისთვის**

1. თქვენ, როგორც მსაჯები ამ შეჯიბრში ახორციელებთ ორ ძალიან მნიშვნელოვან ფუნქციას. პირველი, აფასებთ სტუდენტური გუნდების წარმომადგენლობის ხარისხს. მეორე, ვერბალურად აძლევთ შეფასებას სტუდენტებს, რაც მათ დაეხმარება ცოდნისა და გამოცდილების მიღებაში.

2. შეჯიბრის ფარგლებში მსაჯებმა უნდა წაიკითხონ ყველა წესი, ასევე გაეცნონ კაზუსებს კონფიდენციალური ინფორმაციის ჩათვლით. თუ შეიძლება მოემზადეთ კარგად, რათა გესმოდეთ თუ რა მოგეთხოვებათ იმისათვის, რომ იყოთ ეფექტური შეფასებისა და შეჯამების დროს.

3. მსაჯების ნეიტრალურობა, მიუკერძოებლობა და დამოუკიდებლობა არის ყველაზე მნიშვნელოვანი. შეჯიბრის დაწყების წინ მიიღეთ ყველა ზომა, რომ იყოთ მაქსიმალურად მიუკერძოებელი. აკონტროლეთ საკუთარი თავი იმისათვის, რომ იყოთ სამართლიანი და აიცილოთ სუბიექტური შეფასება.

4. მედიაციის დაწყებამდე ყველა მსაჯმა უნდა წაიკითხოს გუნდის მედიაციის გეგმა. ის უნდა მოიცავდეს კაზუსის ანალიზს, რომლიც შედგება ქვემოთ მოცემული თითოეული საკითხის მოკლე შეფასებისაგან.

(1) ჯგუფის „BATNA“ (საუკეთესო ალტერნატივა თუ მხარეები ვერ მიაღწევენ შეთანხმებას)

(2) ჯგუფის „WATNA“ (არასასურველი ალტერნატივა თუ მხარეები ვერ მიაღწევენ შეთანხმებას)

(3) „პასუხისმგებლობის განაწილება“ - განმარტება, თუ როგორ აპირებს გუნდი მედიაციის პროცესში გადაანაწილოს პასუხისმგებლობები ადვოკატსა და კლიენტს შორის.

(4) “განაწილების სტრატეგია” – მითითება, რატომ გადაწყვიტა ჯგუფმა პასუხისმგებლობათა ამგვარი გადანაწილება.

(5) “შენი მხარის ინტერესები” – მხარის მიზნები მედიაციის პროცესში.

(6) “მეორე მხარის ინტერესები” – მეორე მხარის მიზნების დაახლოებით აღწერა.

(7) “მეორე მხარის „BATNA” (საუკეთესო ალტერნატივა თუ მხარეები ვერ მიაღწევენ შეთანხმებას)- მეორე მხარის სავარაუდო „BATNA”-ის აღწერა.

(8) “მედიაციის გეგმა” –მედიაციის გეგმა მედიაციის პროცედურის ჭრილში**.**

**შეფასება**

1. სამართლიანობისა და თანასწორობის მიზნისათვის სავალდებულოა ყველა გუნდის მიმართ გამოიყენოთ ჯგუფების შეფასების ქვემოთ ჩამოთვლილი კრიტერიუმები.

2. არ დასაჯოთ გუნდი თუ შეთანხმება არ იქნა მიღწეული, ამასთან არ მიანიჭოთ უპირატესობა გუნდს შეთანხმების მიღწევისათვის. მედიაციის შეჯიბრის მიზანი სპეციალურად განსაზღვრული დროის სიმცირის გამო არ არის შეთანხმების მიღწევა.

3. შეაფასეთ ჯგუფები იმ სტრატეგიებისთვის, რომლებიც შემუშავებული აქვთ შეთანხმების მიღწევისთვის. ასეთი სტრატეგიის მაგალითია, როდესაც ერთი გუნდი ახერხებს მეორე გუნდთან მოლაპარაკების წარმოებას ისე, რომ ცდილობს რაც შეიძლება ნაკლებად შეეხოს სადავო საკითხს.

4. არ შეაფასოთ კარგი მოქცევის მანერა, შეაფასეთ დამაჯერებლობა როლის შესრულების დროს.

5. ყველა მსაჯმა თავდაპირველად დამოუკიდებლად უნდა შეაფასოს ყველა გუნდი და შემდეგ მოხდეს ქულების გაერთიანება.

6. შეფასების ფურცელი უნდა შეავსოთ მანამ, სანამ გუნდებს წარუდგენთ საბოლოო შეფასებას.

7. სანამ გუნდები დაბრუნდებიან აუდიტორიაში მედიაციის დამკვირვებელი აგროვებს შეფასების ფურცლებს.

**შეფასება**

მას შემდეგ რაც მსაჯები შეავსებენ შეფასების ფურცელს, გუნდები და მწვრთნელები ბრუნდებიან ოთახში შეფასების მოსასმენად. გაუგებრობების თავიდან აცილების მიზნით ორივე გუნდის მწვრთნელი უნდა დარჩეს ოთახში შეფასების მიცემის დროს.

**გთხოვთ მიაქციოთ ყურადღება შემდგომს:**

მედიაციის დასკვნით ნაწილში, გთხოვთ სტუდენტებს მისცეთ კარგად ჩამოყალიბებული შეფასება და რჩევები, რომლებსაც ისინი სამომავლოდ გაითვალისწინებენ და დაეხმარებათ გამოცდილების შეძენაში. თქვენ უნდა წარმოიდგინოთ თქვენი თავი მენტორად, რომელიც ფრთხილად არჩევს სიტყვებს შეფასებისას და აცნობიერებს, რომ სტუდენტებმა ბევრი დრო დახარჯეს სათანადოდ მომზადებისათვის.

კომენტარები უნდა იყოს როგორც მკაცრი ასევე პოზიტიურიც. საჭიროა, რომ სტუდენტების ასპარეზობის პოზიტიურ ასპექტებზეც გაამახვილოთ ყურადღება. იმ შემთხვევაშიც კი თუ უკმაყოფილო ხართ, მაინც უნდა გამოკვეთოთ რა იყო კარგად შესრულებული. ასევე ობიექტურად უნდა შეაფასოთ, თუ რა შეიძლება გამოსწორდეს. სტუდენტებისთვის მაგალითების მიწოდება იმასთან დაკავშირებით, თუ რა შეიძლება ყოფილიყო სხვაგვარად ან უკეთ გაკეთებული, დაგეხმარებათ ეფექტური შეფასების მიცემაში.

ასევე გაითვალისწინეთ, რომ თქვენი შეფასება უნდა ესადაგებოდეს შეფასების კრიტერიუმებს, რაც შესაძლოა ეწინააღმდეგებოდეს ზოგად წარმოდგენას. თუმცა თუ ამის დრო იქნება თქვენ შეგიძლიათ გაუზიაროთ თქვენი გამოცდილება სტუდენტებს, თუ როგორ განსხვავდება ნამდვილი მედიაცია ამ შეჯიბრისაგან. ასევე დაიმახსოვრეთ, რომ არ უნდა გაამხილოთ შეფასების ქულები.